**REPUBLIKA SLOVENIJA, UPRAVNA ENOTA KRANJ, Slovenski trg 1, 4000 Kranj**, ki jo zastopa načelnica dr. Metka Knific Zaletelj, (v nadaljevanju naročnik)

Davčna številka: 36601098

Matična številka: 5874840000

IBAN: SI56 0110 0639 0621 836

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_ , (v nadaljevanju: izvajalec oz. strokovnjak)

Davčna številka:

Matična številka:

Transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv banke, pri kateri ima upravičenec odprt račun)

skleneta naslednji

**DOGOVOR**

**O NAČINU SODELOVANJA**

**V KOMISIJAH ZA TEHNIČNE PREGLEDE**

1. člen

Predmet tega dogovora je način sodelovanja zgoraj navedenih strank v komisijah za tehnične preglede naročnika, v katerih bo izvajalec, s strokovnjakom \_\_\_\_\_\_\_\_\_\_\_\_\_\_\_\_\_\_\_:

* sodeloval v komisiji za tehnični pregled,
* pregledal projektno dokumentacijo s svojega strokovnega področja,
* se udeležil tehničnega pregleda na terenu,
* ugotovil, ali objekt izpolnjuje pogoje iz 4. odstavka 83. člena Gradbenega zakona (GZ-1),
* podal pisno ugotovitev v zapisnik o tehničnem pregledu,
* presojal, ali so ugotovljene pomanjkljivosti odpravljene.

2. člen

Naročnik bo strokovnjaka imenoval v komisijo za tehnični pregled s pisnim sklepom, s katerim bo določen tudi kraj in čas tehničnega pregleda. Ta sklep bo poslan strokovnjaku najmanj 8 dni pred datumom tehničnega pregleda.

Strokovnjak se lahko seznani z zahtevo za tehnični pregled in ostalo pripadajočo dokumentacijo na sedežu naročnika po poprejšnjem dogovoru s pooblaščenim delavcem naročnika.

3. člen

Naročnik bo na podlagi tega dogovora izvajalca angažiral izključno po potrebi.

4. člen

Za opravljeno delo iz 1. člena tega dogovora, se naročnik zaveže, da bo izvajalcu plačal pavšalni znesek. Ne glede na vrsto, velikost, zahtevnost ali vrednost objekta znaša pavšalni znesek za naloge:

- s področja strojnih instalacij in naprav 288,00 EUR brez DDV,

- s področja varstva pri delu pa 224,00 EUR brez DDV,

- s področja gradbeništva 320,00 EUR brez DDV,

- s področja arhitekture 320,00 EUR brez DDV,

- s področja električnih inštalacij in naprav 288,00 EUR brez DDV,

- s področja varstva okolja 288,00 EUR brez DDV in

- s področja varstva pred požarom 240,00 EUR brez DDV.

Pavšalni znesek vključuje izvedbo vseh potrebnih nalog iz 1. člena tega dogovora, prav tako so v ta znesek vključeni tudi potni stroški strokovnjaka.

V zgoraj navedeni znesek je vključeno tudi morebitno angažiranje strokovnjaka pri ugotavljanju, ali so pomanjkljivosti, ugotovljene pri tehničnem pregledu, odpravljene.

V primeru, da je zaradi ugotovljenih pomanjkljivosti potrebno kasneje opraviti ponovni tehnični pregled objekta, pripada izvajalcu ponovno plačilo v enakem znesku, kot je naveden v prvem odstavku tega člena.

5.člen

Izvajalec je dolžan naročniku izstaviti e-račun v roku osmih dni po opravljenem tehničnem pregledu. Na e-računu mora biti navedena številka in datum sklepa upravne enote, s katerim je bila imenovana komisija za tehnični pregled ter naziv objekta, ki je bil predmet tehničnega pregleda. E-račun mora vsebovati še vse podatke, ki jih določajo davčni predpisi, izstavljen pa mora biti v skladu z zakonodajo, ki predpisuje opravljanje plačilnih storitev oziroma izstavljanje e-računov za proračunske uporabnike Republike Slovenije.

6. člen

Uradnik naročnika, ki vodi postopek izdaje uporabnega dovoljenja, izda sklep o stroških postopka na podlagi prejetih računov izvajalca in ga pošlje v finančno službo naročnika ter stranki v upravnem postopku. Na podlagi prejetega sklepa o stroških postopka stranka nakaže sredstva v osmih dneh od prejema sklepa na račun naročnika. Naslednji delovni dan po prejemu sredstev s strani stranke, naročnik poravna račun izvajalca.

7.člen

V primeru, da strokovnjak ne bo sodeloval v komisiji za tehnični pregled, v katero je bil imenovan in svoje odsotnosti ne bo pravočasno opravičil, se zaveže izvajalec naročniku poravnati stroške, ki bi iz tega razloga nastali. Opravičilo se šteje za pravočasno, če ga naročnik prejme v pisni obliki najmanj tri delovne dni pred predvidenim tehničnim pregledom.

8. člen

Dogovor je pravno veljaven, ko ga podpišeta obe pogodbeni stranki, dogovor je veljaven do 31. 5. 2025. Stranki lahko kadarkoli prekineta dogovor z odpovednim rokom 30 dni po prejemu pisnega sporočila.

9. člen

Vse spremembe in dopolnitve tega dogovora so veljavne le, če so sklenjene v pisni obliki.

10.člen

Dogovor je napisan v treh enakih izvodih, od katerih prejme naročnik dva izvoda in izvajalec en izvod.

V/na, \_\_\_\_\_\_\_\_\_\_\_ Kranj, \_\_\_\_\_\_\_\_\_\_\_\_\_\_\_

IZVAJALEC: NAROČNIK:

REPUBLIKA SLOVENIJA

UPRAVNA ENOTA KRANJ

dr. Metka Knific Zaletelj

načelnica